ভারতরত্ন
কয়েকজনের ক্ষেত্রে আন্তর্জাতিক খ্যাতি অর্জনের পরে তাঁদের ভারতরত্ন প্রদান করার জন্য সরকারের সমালোচনা করা হয়েছে। উদাহরণস্বরূপ বলা যায়, ১৯৭৯ সালে মাদার টেরিজা নোবেল শান্তি পুরস্কার অর্জন করলে ১৯৮০ সালে তাঁকে ভারতরত্ন দেওয়া হয়। আবার ১৯৯২ সালে সত্যজিৎ রায় অস্কার পুরস্কার পাওয়ার পর ভারতরত্ন পান। আবার ১৯৯৮ সালে অমর্ত্য সেন অর্থনীতিতে নোবেল পুরস্কার পাওয়ার পর ১৯৯৯ সালে ভারতরত্ন পেয়েছিলেন। তৎকালীন রাষ্ট্রপতি কে. আর. নারায়ানান তদনীন্তন প্রধানমন্ত্রী অটলবিহারী বাজপেয়ীর কাছে অমর্ত্য সেনের নাম ভারতরত্ন সম্মানের জন্য সুপারিশ করেছিলেন। প্রধানমন্ত্রী বাজপেয়ী তাঁর সুপারিশ মেনে নেন।
মারিয়া তেরেসা ক্যাস্তিলো
মারিয়া তেরেসা ক্যাস্তিলো () অক্টোবর ১৫, ১৯০৮ – জুন ২২, ২০১২) ছিলেন একজন ভেনেজুয়েলীয় সাংবাদিক, রাজনীতিবিদ, রাজনৈতিক কর্মী, মানবাধিকার কর্মী, এবং সাংস্কৃতিক উদ্যোক্তা। তিনি কারাকাস বিজ্ঞানভবনের প্রতিষ্ঠাতা ছিলেন, একটি নেতৃস্থানীয় সাংস্কৃতিক প্রতিষ্ঠান যা কারাকাসের কলা প্রচার করে থাকে। এছাড়াও তিনি ১৯৫৮ সাল থেকে ২০১২ সালে তার মৃত্যুর পূর্ব পর্যন্ত কারাকাস বিজ্ঞানভবনের সভাপতি হিসেবে দায়িত্ব পালন করেন। ক্যাস্টিলো, মানবাধিকারের একজন প্রবক্তা, এছাড়াও ১৯৭৮ সালে ভেনিজুয়েলার অ্যামনেস্টি ইন্টারন্যাশনালের চ্যাপ্টার গঠনে প্রধান ভূমিকা পালন করেন।